**Време и клима, прогноза времена и њен значај, утицај човека на климатске промене**

Земљу обавија ваздушни омотач који се зове **атмосфера**. **Тренутно стање метеоролошких елемената у атмосфери назива се време.** **У метеоролошке елементе** спадају: Сунчево зрачење, инсолација, температура ваздуха, ваздушни притисак, ветар, испаравање, влажност ваздуха, облачност, падавине и снежни покривач. Предвиђање временских прилика за одређени период назива се **временска прогноза**, и она има велики змачај за живот људи, нарочито за пољопривреду и саобраћај.

**Клима је вишегодишњи режим времена на неком простору**. Она зависи од **климатских фактора** **(чиниоца).** То су: географска ширина, распоред копна и мора, рељеф, морске струје, ветрови, биљни покривач и човек.

На Земљи постоје различити **климатски типови** који су резултат климатских фактора. Тако постоје: екваторијална, тропска, суптропска, монсунска, пустињска, средоземна, континентална, поларна, планинска клима. Сваки од ових типова има своје одлике и део света у коме је заступљен.

Човек својим активностима утиче на атмосферу и јављају се негативне последице као што су: **„ефекат стаклене баште“, „киселе кише“ и „озонске рупе“.**

Питања

1. Како се зове ваздушни омотач Земље?
2. Заокружи метеоролошке елементе:

А) географска ширина, рељеф, ветрови, морске струје

Б) Сунчево зрачење, ваздушни притисак, падавине, испаравање, ветар

3) Заокружи климатске факторе:

А) Рељеф, биљни покривач, распоред копна и мора

Б) падавине, снежни покривач, испаравање, влажност ваздуха

4) Негативне последице које изазива човек својим активностима у атмосфери су:

А) падавине

Б) киселе кише, озонске рупе, ефекат стаклене баште

В) пустињска, поларна, континентална клима